Κοπτερό Ροδόπης

Το Κοπτερό είναι πεδινό χωριό της Θράκης στην Περιφερειακή Ενότητα Ροδόπης.

 Γεωγραφία 
Το Κοπτερό βρίσκεται προς τα όρια με την Περιφερειακή Ενότητα Ξάνθης σε υψόμετρο 45 μέτρα. Απέχει 6 χλμ. Δ.-ΝΔ. από τον Ίασμο (έδρα του δήμου), 28 χλμ. Δ. από την Κομοτηνή και 22 χλμ. Α. από την Ξάνθη. Μέσα από το χωριό διέρχεται η ΕΟ Κομοτηνής - Ξάνθης, στη νότια άκρη του η σιδηροδρομική γραμμή Θεσσαλονίκης - Αλεξανδρούπολης και η Εγνατία Οδός, αρκετά νοτιότερα είναι η λίμνη Βιστωνίδα και δυτικά οι Αμαξάδες. Ο πληθυσμός του χωριού είναι μουσουλμάνοι,Γενικά Στοιχεία του Δήμου  Δήμος Ιάσμου. Ανακτήθηκε την 14 Νοεμβρίου 2012 Πομάκοι στην πλειοψηφία τους προερχόμενοι από τα πομακοχώρια Καλότυχο, Σάτρες κ.α..

 Ιστορία 
Ανατολικά του χωριού με κατεύθυνση τον Ίασμο, στην τοποθεσία "Σουκίστρα" υπάρχει μικρό φρούριο του 4ου αιώνα π.X. με διαστάσεις 100 x  80 μέτρα, γι΄ αυτό και από το 1979 έχει κηρυχθεί αρχαιολογικός χώρος. Η παλιά του ονομασία, από την περίοδο της τουρκοκρατίας, είναι Γιαλεμπλή ή Γιαλιμλί και αναφέρεται επίσημα, μετά την απελευθέρωση της Θράκης, το 1924 ως Κοπτερόν στο ΦΕΚ 194Α - 14/08/1924 να προσαρτάται στην τότε κοινότητα Ιάσμου. Σύμφωνα με το Πρόγραμμα «Καλλικράτης» ανήκει στη δημοτική κοινότητα Ιάσμου που υπάγεται στη δημοτική ενότητα Ιάσμου του Δήμου Ιάσμου και σύμφωνα με την απογραφή του 2011 έχει ως πληθυσμό 810 κατοίκους.«ΦΕΚ αποτελεσμάτων ΜΟΝΙΜΟΥ πληθυσμού », σελ. 10478 (σελ. 4 του pdf) Οι παλιότερες απογραφές του χωριού είναι: 
Απογραφή1928194019511961197119811991Πληθυσμός137180245331682797793

 Εξωτερικοί σύνδεσμοι 

 Η πεζοπορική διαδρομή: Κοπτερό - Ιππικό από τον ιστότοπο https://el.wikiloc.com/

 Παραπομπές 

Κατηγορία:Χωριά της περιφερειακής ενότητας Ροδόπης
Κατηγορία:Δήμος Ιάσμου